Յուպ Դերվալ

**Յոզեֆ "Յուպ" Դերվալ** (. ), գերմանացի պրոֆեսիոնալ ֆուտբոլային մարզիչ և նախկին խաղացող։ Նա 1978-1984 թվականներին եղել է Արևմտյան Գերմանիայի ազգային հավաքականի գլխավոր մարզիչը, որը հաղթել է Եվրո 1980-ում և հասել 1982 թվականի ֆուտբոլի աշխարհի առաջնության եզրափակիչ։

## Խաղային կարիերա
Դերվալը սկսել է 1938 թվականին Ռենանիա Վյուրսելենում։ Ավելի ուշ նա խաղացել է Աախենի Ալեմանիայում և Դյուսելդորֆի Ֆորտունայում արևմտյան դիվիզիոնում որը կոչվում էր Օբերլիգա։  Դերվալը հասել Է Գերմանիայի Գավաթի եզրափակիչ 1953 թվականին, որտեղ մեկ գոլ է խփել "Ռոտ-Վայս Էսենին" 1:2 հաշվով պարտվելիս:

## Մենեջերի կարիերա
### Վաղ կարիերա
Կարիերան դեռ չավարտած ՝ Դերվալը սկսել է աշխատել որպես մենեջեր Շվեյցարիայում ՝ աշխատելով Բիլ-Բիենում (1959-1961) և "Շաֆհաուզենում" (1961-1962)։ 1962 թվականին Դերվալը  Ֆորտունայի ակումբի հետ հասավ  եզրափակիչ ՝ պարտվելով 1:1 հաշվով Նյուրնբերգ ակումբին, լրացուցիչ ժամանակից հետո: Դրանից հետո նա վեց տարի ղեկավարել է Սաար երկրամասի տարածաշրջանային ասոցիացիան։ Սաարբրյուկեն ֆուտբոլային ակումբը, որը 1964/65 մրցաշրջանում հաղթեց հարավ-արևմտյան տարածաշրջանային լիգայում և Սաարբրուկենին դուրս բերեց Բունդեսլիգա։

### Արևմտյան Գերմանիա
1970 թվականին Դերվալը նշանակվեց որպես Արևմտյան Գերմանիայի հավաքականի գլխավոր մարզչի օգնական ՝ լեգենդար Հելմուտ Շենի գլխավորությամբ։ 1972 թվականի ամառային Օլիմպիական խաղերում նա պատասխանատու էր Արևմտյան Գերմանյաի թիմի համար, որը հայտնվեց ութ ամենա ուժեղագույնների շարքում։

Դերվալը Շենի օգնականն էր մինչև 1978 թվականի ֆուտբոլի աշխարհի առաջնության ավարտը։ Երբ Շենը հեռացավ գլխավոր մարզչի պաշտոնից, նաև մրցաշարում ունեցած ձեռքբերումների լույսի ներքո, Դերվալն ընտրվեց նրա փոխարեն ՝ որպես Արևմտյան Գերմանիայի հավաքականի գլխավոր մարզիչ: Այս նշանակման համար պայքարում նրա գլխավոր մրցակիցներն էին մարզչական շտաբի գործընկեր Էրիխ Ռիբբեկը և Հելմուտ Բենթհաուսը, որն այդ ժամանակ աշխատում էր որպես մենեջեր Շտուտգարտում։

Գերմանիայի հավաքականի գլխավոր մարզչի պաշտոնում Դերվալի համար առաջին խոշոր մրցաշարը Եվրո 1980-ն էր Իտալիայում, և նրա գլխավորությամբ Գերմանիայի հավաքականը տպավորիչ հաղթանակ տարավ առաջնությունում ՝ հաղթելով հինգ խաղերից չորսում և Կլաուս Ալոֆսի կազմում դառնալով մրցաշարի լավագույն ռմբարկուն։ 1982 թվականին Իսպանիայում կայացած ֆուտբոլի աշխարհի առաջնությունից առաջ  Արևմտյան Գերմանիայի հավաքական բարձր ինքնավստահություն ուներ։ Ասում էին, որ Ալժիրի հետ առաջին խաղից առաջ Դերվալն ասել է. "Եթե մենք չհաղթենք Ալժիրին, ես հաջորդ գնացքով տուն կգնամ ։ "Ինչպես պարզվեց, նա չի կատարել իր խոստումը։. Առաջին խաղում Ալժիրին 1:2 հաշվով ցնցող պարտությունից հետո Արևմտյան Գերմանիան, Դերվալի գլխավորությամբ, վերականգնեց իր հանգստությունը և մի քանի վատ և դժվար խաղերից հետո անցավ եզրափակիչ, այդ թվում ՝ 1:0 հաշվով հաղթանակ Ավստրիայի նկատմամբ  և ավելի հիշարժան կիսաեզրափակիչ Ֆրանսիայի դեմ, որտեղ գերմանացիները պարտվում էին 1:3 հաշվով, հավասարեցրին հաշիվը 3:3  և հաղթեցին 11 մետրանոցներով:Եզրափակչում Գերմանիան 3:1 հաշվով պարտվեց Իտալիային: Այս թիմի աստղերն էին Կառլ-Հայնց Ռումենիգեն և Պաոլ Բրայտները:

Չնայած այս ձախողմանը, Դերվալը մնաց բարձր գնահատված մարզիչ, և Արևմտյան Գերմանիայի հավաքականը դեռ համարվում էր Եվրո-1984-ի ֆավորիտներից մեկը, Բայց Ֆրանսիայում նրանց խաղը տպավորիչ չէր, և Դերվալի թիմը դուրս մնաց առաջին փուլից: Արևմտյան Գերմանիայում հասարակական կարծիքը արագորեն շրջվեց դեպ Դերվալի դեմ: Դա հասավ այն կետին, երբ մարդիկ սկսեցին զայրացած բղավել Դերվալի վրա, եթե նրան նկատեին  հանրության մեջ։ Ի վերջո, հանրային արշավի արդյունքում նա ստիպված եղավ հրաժարվել իր պաշտոնից, և նրա տեղը զբաղեցրեց  Ֆրանց Բեկենբաուերը, ով կատարում էր թիմի մենեջերի պարտականությունները:

### Գալաթասարայ
Այնուհետև Դերվալը ցնցեց դիտորդներին ՝ հրաժարվելով Բունդեսլիգայում աշխատելու մի քանի առաջարկներից և ի վերջո ընդունեց թուրքական Գալաթասարայ ակումբի մենեջերի պաշտոնի տեղը զբաղեցնելը: Այդ ժամանակ թուրքական ֆուտբոլը մեծ հարգանք չէր վայելում Եվրոպայում, և թուրքական ակումբները երբեք մեծ հաղտանակներ չէին գրանցում միջազգային ասպարեզում: Ամբողջ աշխարհում հարգված և փորձառու մենեջեր Դերվալի ժամանումը փոխեց այս գաղափարը, և "Գալաթասարայում" նրա մնալը հաճախ վերագրվում է թուրքական ֆուտբոլի վերածնունդին նպաստելու համար: Դերվալի ՝ Ստամբուլում անցկացրած ժամանակի ընթացքում նա ոչ միայն նվաճել է մեկ ազգային առաջնություն և մեկ Թուրքիայի գավաթ, այլև թուրքական խաղին բերել է արևմտաեվրոպական մարզումների ժամանակակից մեթոդներ և տակտիկական գաղափարներ: Այդ պատճառով նրան համարում են թուրքական ֆուտբոլի հեղափոխական։ Թուրքիայի երկու ամենահարգված մենեջերները ՝ Ֆաթիհ Թերիմը և Մուստաֆա Դենիզլին, ովքեր վերապատրաստվել են Դերվալի մոտ Թուրքիայում գտնվելու ընթացքում, շտապել են գովաբանել Դերվալի ազդեցությունը:

Դերվալը հեռացավ "Գալաթասարայի" գլխավոր մարզչի պաշտոնից 1987 թվականին այն բանից հետո, երբ օգնեց իր ակումբին դառնալ լիգայի չեմպիոն (1973 թվականից ի վեր առաջին անգամ); չնայած լուրերին, որ նա կարող է զբաղեցնել Թուրքիայի ազգային հավաքականի գլխավոր մարզչի պաշտոնը, նա նախընտրեց վերադառնալ Գերմանիա և վայելել իր հանգիստը կարիերայի ավարտը որպես մարզիչ։ Ղեկավարի պաշտոնը զբաղեցրեց Զեպպ Պիոնտեկին Թուրքիայի ազգային հավաքականումում,որը նույնպես գերմանացի էր և Դերվալի աշակերտներից մեկներ։ Գալաթասարայը հասավ Եվրոպայի չեմպիոնների գավաթի 1988/89  կիսաեզրափակիչ մրցաշարում և 2000 թվականին նվաճեց ՈՒԵՖԱ-ի գավաթն և Սուպերգավաթը։

Նրա աշխատանքը Թուրքիայում նույնպես կարևոր ներդրում է ճանաչվել գերմանա-թուրքական հարաբերություններում նրան շնորհվել է Անկարայի Հաջեթեփե համալսարանի պատվավոր դոկտորի կոչում և գերմանական արժանիքների խաչ 1-ին աստիճանի շքանշան։

## Առողջական խնդիրներ և մահ
Դերվալը մահացել է 2007 թվականի հունիսի 26-ին Սանկտ Ինգբերտում սրտամկանի ինֆարկտից հետո։ Նա արդեն մի անքամ սրտի կաթված է ստացել 1991 թվականին։

Նրա նախկին Գալաթասարայ ակումբը նրա մահից հետո իր անունով կոչեց իր մարզադաշտը:

## Ծանոթագրություններ

## Արտաքին հղումներ
*
*

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Գերմանիայի հավաքականի ֆուտբոլիստներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Գերմանացի ֆուտբոլիստներ
Կատեգորիա:Սրտամկանի ինֆարկտից մահացածներ
Կատեգորիա:Տղամարդկանց ֆուտբոլի հարձակվողներ
Կատեգորիա:Նացիոնալ-սոցիալիստական կուսակցության անդամներ